Terasele, redeschise luni, în anumite condiții. Guvernul le voia închise până în iunie.
Terasele ar putea fi redeschise luni, 18 mai. Parlamentul a decis ca terasele să se deschidă pe timpul stării de alertă. Guvernul nu susţine măsura şi voia ca terasele să rămână închise cel puţin până în iunie.
Nu mai ai mult de așteptat.
Terasele barurilor şi restaurantelor vor putea funcţiona pe perioada stării de
alertă, așa cum se arată în proiectul de lege. Totuşi, doar de luni încolo va
fi posibil, atunci când noua lege va intra în vigoare.Până atunci, există câteva
condiții de respectat. Proprietarii trebuie să se pună la punct cu măsurile de
protecţie sanitară, însă documentul adoptat de Parlament nu oferă detalii
suplimentare despre aceste măsuri. Inițial, Guvernul propusese
ca terasele să rămână închise, cu excepţia celor care oferă servicii de tip
livrare, drive-in, room service, cel puţin până la 1 iunie, în contradicție cu
decizia Parlamentului.Astfel, planul Executivului
ar putea fi dat peste cap dacă preşedintele Iohannis va promulga legea aprobată
miercuri de Camera Deputaţilor.Sursă foto: Flaviu Buboi/Mediafax Foto.